בית / שרון / חדרה / חמסה עליכם!
נבחרת הקט רגל של בית הספר הרב תחומי עמל למדעים ואמנויות חדרה זכתה השבוע באליפות מחוז חיפה בפעם החמישית ברציפות לאחר שהביסה במשחק הגמר את ביה"ס כפר גלים חיפה בתוצאה 1:5.
הנבחרת ניצחה בשלב הראשון את האופק אור עקיבא 0:28 ואת המושבה זיכרון 1:10 . בשלב חצי גמר ניצחה את תיכון חדרה 1:6 ב"דרבי" החדרתי הגדול של בתי הספר התיכוניים, ואת תיכון ברטעה 2:7 ובבית הגמר את אורתודוקסי חיפה 1:6 ואת כפר גלים, במשחק האליפות, 1:5.
הנבחרת משתתפת בנוסף למשחקיה במסגרת התיכון גם בליגת האולמות בקט~רגל מטעם ההתאחדות לכדורגל ורשמה הישג גדול בכך שהעפילה לרבע גמר אליפות המדינה. בתחילת חודש מרץ תשתתף הנבחרת באליפות הארץ הכללית לבתי הספר בתקווה לזכות שוב בתואר הלאומי הנכסף.
מאמן הקבוצה ומי שמשמש גם כמורה לחינוך גופני סגן מנהלת ביה"ס ורכז שכבת י"ב, רון קלר, אמר בהתרגשות בסיום ההתמודדות: "אליפות חמישית ברציפות של מחוז חיפה לבתי ספר בקט~רגל. אחד הרגעים הקסומים שלי כמאמן ואיש חינוך וגם כשזה קורה שוב ושוב אני תמיד מתרגש. כיף גדול לאמן ווינרים כאלו. כדורגלנים מצוינים, ספורטאים מיוחדים, גברים! שמגלים בגרות אצילה בכל הקשור להתייחסות שלהם למשחק ולעבודה המאומצת והקשה שהם עובדים ואני שמח שיש תוצאות. כל הכבוד לשחקנים הנחושים ששמרו על המסורת. למנהלת הקבוצה המסורה, גלית שלימק ולתמיכה הגדולה של כל מורי, עובדי ותלמידי ביה"ס הרב תחומי עמל למדעים ואומנויות חדרה ובעיקר אילנה שטרהל".
הבא דירה בדמי מפתח: למה לא בעצם?